10. klase

**4. modulis: Uzplaukums digitālajā vidē**

**Tēma: "Es" digitālajā vidē**

**Tēmas atsegums**

**Tēmas apguve strukturēta trīs nodarbībās:**

1. nodarbība – "Es" un manas vērtības digitālajā vidē

2. nodarbība – Manas attiecības digitālajā vidē

3. nodarbība – Digitālās vides kvalitāte un cilvēka laime

**Tēmas apguves mērķi**

***Zināšanas: veicināt priekšstatu veidošanos par to,***

* kas ir virtuālā identitāte un kā tā veidojas;
* kādi ir kibertikumības četri komponenti/aspekti;
* kādi ir tiešsaistes komunikācijas plusi un mīnusi;
* kā uzlabot digitālo komunikāciju;
* kā izpaužas vārda brīvība digitālajā vidē;
* kādas ir vārda brīvības robežas;
* kādi ir mani principi un vērtības digitālajā vidē.

***Morālās prasmes: sekmēt šādu morālo ieradumu veidošanos skolēnos:***

* Attīstīt cieņpilnu, tolerantu identitāti virtuālajā vidē;
* attīstīt cieņpilnu komunikāciju tiešsaistē;
* spēt risināt konfliktus tiešsaistē;
* respektēt citu cilvēku vārda brīvību;
* ievērot savus principus un vērtībām digitālajā vidē.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Vidējas izglītības standarta** | **Papildus no programmas “e-TAP”** |
| **Vērtības** | Brīvība, cilvēka cieņa | Taisnība |
| **Tikumi** | Atbildība, tolerance, mērenība | Pašdisciplinētība, apdomība, paškontrole, pārliecinātība |

**Tikumu praktizēšanas iespējas**

* 1. nodarbībā 7. slaidā skolēni trenē apdomību, uzdodot sevi piemērotos jautājumus pirms ievietot saturu sociālajos tīklos vai dalīties ar citu cilvēku saturu;
* 1. nodarbībā 11. slaidā skolēni pāros analizē piedāvātās situācijas caur kibertikumības prizmu;
* 1. nodarbībā 13. slaidā tiek piedāvāts praktizēt “Virtuālo restartu” - 30 dienu izaicinājums”;
* 2. nodarbībā 8. slaidā skolēni veido rīcības plānu, lai uzlabotu digitālās attiecības: Kas man jāpārtrauc darīt? Ko es varētu sākt darīt? Ko es varētu labāk darīt?;
* 3. nodarbībā 10. slaidā skolēni veido pozitīvus, iedvesmojošus ierakstus internetā par viņu izvēlētajām vērtībām.